Pa vas ná hy baba in kar losŉ Pa van Kaapstad is Dinsdag in hegtenis geneem nadat hy sy ses maande oue baba in ŉ motor gelos het in Wynberg. ŉ Polisiewoordvoerder, ao. November Filander, sê die polisie is Dinsdagoggend in kennis gestel van ŉ babaseuntjie wat in ŉ motor toegesluit was in ŉ parkeerarea naby die biblioteek. Filander sê dit is nie duidelik hoe lank die baba in die motor toegesluit was nie. “Teen omstreeks 11:00 het lede van die publiek ŉ venster gebreek om die baba uit die motor te haal.” Die 32-jarige pa is op die toneel in hegtenis geneem en die baba is na ŉ nabygeleë kliniek geneem vir behandeling. Die pa sal na verwagting Woensdag in die Wynberg landdroshof verskyn.